Povestea fabuloasă din spatele cererii în căsătorie făcută de Dan Badea! Comediantul a cerut-o în căsătorie pe Mădălina într-un restaurant din Las Vegas chiar dacă planul era cu totul altul. Iată ce a povestit soția artistului de stand-up despre marele moment care a avut loc în urmă cu 7 ani!
În 2017, Dan Badea s-a căsătorit cu Mădălina, după aproximativ trei ani de la divorțul de Lora. Cei doi și-au unit destinele în Las Vegas și au împreună un băiețel pe nume Arias. Cuplul a împărtășit împreună povestea cererii în căsătorie, care a fost departe de a fi una tradițională.
După un an și jumătate de relație, Dan Badea a hotărât să își ceară partenera în căsătorie, iar Mădălina a precizat că cererea a sosit în momentul potrivit, ea așteptând cu nerăbdare acest pas.
„Așa cum visam și cum speram. Cum îmi doream. Sincer, mă gândeam când o să mă ceară, nu știam exact. (…) Deja aveam aproape un an și jumătate împreună (…) A fost foarte bine că a așteptat, pentru că a făcut-o ca la carte. Adică a ales un loc foarte bun, restaurantul din Bellagio (n.r. în Las Vegas), în față sunt fântânile, la ora 8 încep fântânile. Amalia Năstase parcă ți-a zis de restaurant”, a dezvăluit Mădălina Badea, în cadrul emisiunii Vacanță de Vedetă de la Antena Stars.
La rândul său, comediantul a mărturisit că și el aștepta momentul potrivit, inițial având alt plan și o altă viziune despre cum ar fi trebuit să se desfășoare momentul. Intenția lui era să o ceară în căsătorie la Marele Canion, în SUA, dar a decis să amâne acest plan din cauza faptului că partenera sa avea frică de înălțimi.
„Eu aveam inelul la mine, l-am avut și în Grand Canyon. (…) Ea are frică de înălțime”, a povestit Dan Badea.
Deoarece lucrurile nu s-au desfășurat așa cum și-a planificat inițial, comediantul a ajustat strategia și s-a străduit să organizeze momentul perfect. A reușit să facă o rezervare la restaurantul sugerat de Amalia Năstase și în cele din urmă totul s-a încheiat cu bine.
„Am reușit să fac o rezervare, că nu era ușor. Am intrat și am zis că aici”, a adăugat comediantul.